钦定古今图书集成/明伦汇编/闺媛典/第054卷 > 王继芳妻刘氏
## 钦定古今图书集成/明伦汇编/闺媛典/第054卷 > 王继芳妻刘氏

按《开州志》：“王继芳妻刘氏，小字淑珍，归芳十年，无所
出。夫困于试，郁郁成病，沉卧一榻，氏欲先夫死，夫止
之曰：‘女且及笄，虽非汝出，汝其抚而嫁之，吾死无恨’。”
淑珍佯应曰“诺。”未几夫亡，氏哭之哀，自夜达旦。姑闻
恐其死，防卫甚至。越数日，乘姑熟睡，沐浴整衣，潜闭
户自缢死。